17/01/2018 | Administración LocalMunicipal
Porto do Son
Aprobación definitiva da modificación da Ordenanza fiscal nº 21 do concello de Porto do Son

Ao abeiro do disposto no artigo 17.4 do RD Lexislativo 2/2004, do 5 de marzo, texto refundido da Lei reguladora das facendas locais, procédese á publicación do texto íntegro da Ordenanza fiscal nº 21, reguladora da taxa por postos, barracas, casetas de venda, espectáculos ou atraccións situadas no terreo de uso público e industrias ambulantes e rodaxe cinematográfica, unha vez que se elevou a definitivo o acordo de aprobación provisional adoptado polo Pleno da Corporación na sesión do 14 de novembro de 2017, e cuxo texto íntegro é do seguinte teor literal: PREÁMBULO Establécese o presente preámbulo en cumprimento co establecido na nova regulación común da Lei 39/2015, de 1 de outubro, do Procedemento Administrativo Común das Administracións Públicas. En base o establecido no artigo 129 da lei se xustifica o cumprimento dos principios de boa regulación no exercicio da iniciativa lexislativa e a potestade regulamentaria a través dos seguintes motivos: · A necesidade e eficacia. O fin que se persigue coa modificación desta ordenanza e actualizar o seu articulado a normativa vixente na materia xa que a data de aprobación do anterior texto da Ordenanza é de 1989, os criterios seguidos para determinar as anteriores tarifas vense afectados polos múltiples cambios económicos e sociais acontecidos nestes últimos 20 anos que fan necesario un novo estudio económico financeiro que reflexe a realidade actual. · Proporcionalidade. As tarifas que resultan na presente modificación da ordenanza son proporcionais cas obrigas dos destinatarios e se axustan o estudio económico financeiro realizado os efectos e os incrementos das tarifas están moi por debaixo do incremento acumulado do IPC durante estes últimos 20 anos. · Seguridade xurídica. A iniciativa de modificación da presente ordenanza se axusta a normativa vixente na materia tal e como queda detallado o longo do seu articulado e pretende clarificar e facilitar a aplicación da mesma. · Transparencia. En virtude do principio de transparencia, para a elaboración do texto desta ordenanza realizáronse consultas previas aos afectados do sector, en concreto aos vendedores ambulantes aos efectos de ter en conta a súa opinión e suxerencias. · Eficiencia. Neste caso tradúcese en que dadas as dificultades para aplicar esta ordenanza polos distintos tamaños e formas dos postos optouse por facer un cómputo, nalgúns casos, en metros lineais estándares e axeitados a autorización outorgada da ocupación sen que en ningún caso supoñan novas cargas administrativas para os afectados. En definitiva a revisión desta ordenanza fíxose tendo en conta os estudios económicos financeiros e de cuantificación económica da súa repercusión que constan no expediente en aras do interese xeral e se espera que supoña unha mellora na vida económica e social do Concello de Porto do Son. ARTIGO 1º.- CONCEPTO En uso das facultades conferidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das Bases do Réxime Local, e de conformidade co disposto nos artigos 15 a 19 da Lei 39/1988, do 28 de decembro, reguladora das Facendas Locais, aprobado por real Decreto Lexislativo 2/2004, de 5 marzo, este Concello establece a taxa pola por utilización privativa ou aproveitamento especial do dominio público local que deriva da ocupación da vía pública ou terreos de uso público con postos, barracas, casetas de venda, espectáculos ou atraccións, industrias rueiras e ambulantes e rodaxe cinematográfica, que se rexerá pola presente ordenanza fiscal, cuxas normas atenden ao prevido no artigo 57 do citado texto refundido. ARTIGO 2º.- FEITO IMPOÑIBLE Está constituído pola utilización privativa ou aproveitamento especial do dominio público derivados das instalacións de barracas, casetas de venda, espectáculos ou atraccións, industrias ambulantes e rodaxe cinematográfica na vía pública especificados na cota desta ordenanza. ARTIGO 3º.- SUXEITO PASIVO Son suxeitos pasivos da taxa regulada nesta ordenanza, en concepto de contribuíntes, as persoas físicas e xurídicas, e as entidades ás que se refire o artigo 35.4 da Lei Xeral Tributaria no favor de quen se outorguen as licencias, ou quen se beneficie do aproveitamento, se procedese sen a oportuna autorización. ARTIGO 4º.- RESPONSABLES 1.- Responderán solidariamente das obrigacións tributarias do suxeito pasivo as persoas físicas ou xurídicas ás que se refiren os artigos 42.1, parrafos a) y b) da Lei Xeral Tributaria 58/2003, de 17 de decembro.2.- Serán responsables subsidiarios da débeda tributaria as persoas ou entidades que se recollen no artigo 43 da Lei Xeral Tributaria 58/2003, de 17 de decembro. e co alcance que sinala dito artigo. ARTIGO 5º.- CUOTA TRIBUTARIA A cota tributaria da taxa regulada nesta ordenanza será a fixada nas tarifas seguintes: EPIGRAFE 1. VENDA AMBULANTE - Ocupación con postos fixos tódolos sábados do ano, por metro lineal de fronte con un máximo de dous metros de fondo, a cantidade de 20 euros anuais por metro lineal ou fracción. - A ocupación con postos de forma temporal, por metro lineal de fronte, a cantidade de 2 euros/día. A efectos de cómputo dos metros lineais de ocupación deste epígrafe, aqueles postos en forma de L, en forma de U, ou cadrados, computaranse a totalidade dos metros lineais do posto dedicados á venda. EPIGRAFE 2. ESPECTÁCULOS E ATRACCIÓNS - Teatros, circos e asimilados: 30 euros ó día - Tómbolas, atraccións e asimilados: 1 euro/m2/día EPIGRAFE 3. RODAXE CINEMATOGRÁFICA - Ocupación da vía pública ou terreos de uso público para a rodaxe de películas, televisión e asimilados: 2 euros por metro cadrado e día O Concello poderá establecer, para determinada tempada, os terreos municipais de uso público, nos que permitira a instalación de teatros, cinematógrafos, circos ou outros espectáculos e adxudica-los devanditos terreos mediante licitación, conforme ás vixentes normas de contratación municipal. As adxudicacións faranse por tempada concreta, con expresión de data a data, e se a ocupación continuara pasado o último día, liquidaranse os días de prórroga proporcionalmente ó prezo ó que fose adxudicado. Os dereitos fixados na cota anterior, así como o importe da adxudicación mediante poxa, enténdese pola concesión da ocupación, independentemente de que a actividade se leve ou non a cabo, polo que non poderá concederse bonificación ningunha por causa de chuvias, restricións no subministro de enerxía eléctrica ou calquera outra de forza maior. As instalacións serán montadas e desmontadas no prazo máximo de dous días, antes e despois, respectivamente, do tempo polo que se faga a adxudicación ou se conceda a licenza, retribuíndose, noutro caso, os dereitos correspondentes por cada día de exceso. ARTIGO 6º.- EXENCIÓNS E BONIFICACIÓNS. Non se concederán outras exencións ou bonificacións que as expresamente previstas nas leis ou as derivadas da aplicación de tratados ou acordos internacionais. ARTIGO 7º.- DEVENGO Nace a obriga de contribuír: 1. Cando a utilización ou o aproveitamento especial deba durar menos de 1 ano, o período impositivo coincidirá con aquel determinado na licenza municipal. Neste caso, o devengo prodúcese no momento de solicitar a correspondente licenza.2. Cando a utilización ou o aprovechamiento especial fose autorizado ou prorrogado por varios exercicios, o período impositivo coincidirá co ano natural, a taxa se devengará o primeiro día do período impositivo e as cotas serán irreducibles. Nos suposto de inicio na utilización privativa ou o aproveitamento non coincide co ano natural, a cota calcularase proporcionalmente ao número de trimestres que resten para finalizar o ano incluíndo o do día do comezo. Neste suposto, o devengo da taxa producirase ao iniciarse a utilización privativa ou o aproveitamento especial. No caso de cesamento da utilización privativa ou aproveitamento especial, as cotas serán prorrateadas por trimestres naturais, excluído aquel no que se produza o devandito cesamento. A tal fin os suxeitos pasivos poderán solicitar a devolución da parte da cota correspondente aos trimestres naturais nos que non se gozou da utilización ou aproveitamento. ARTIGO 8º.- LIQUIDACIÓN E INGRESO 1. Cando se trate de utilización privativa ou aproveitamento especial do dominio público municipal de forma puntual ou por inicio desta de forma periódica, liquidarase e esixirase a taxa en réxime de autoliquidación, debendo o suxeito pasivo, no momento de presentar a correspondente solicitude, presentar a declaración- liquidación da taxa e xustificante de ter ingresado a cota tributaria.2. Cando se trate de utilización privativa ou aproveitamento especial do dominio público municipal de forma periódica, a taxa liquidarase e esixirase mediante Padrón, e notificarase colectivamente as liquidacións mediante edictos que así o advirtan. As autoliquidacións de alta producirán a incorporación dos suxeitos pasivos ao padrón do período impositivo seguinte a aquel no que se efectúen as citadas autoliquidacións.3. Se se realiza o aproveitamento ou utilización do dominio público municipal sen mediar concesión ou autorización, liquidarase e notificarase a débeda, entendendo que o período impositivo é o ano en curso, salvo proba fehaciente en contra e esixindo o ingreso nos prazos previstos lexislativamente, sen prexuízo de abrir o oportuno expediente sancionador por infracción tributaria. As cotas liquidadas e non aboadas en período voluntario de cobranza esixiranse mediante o procedemento de prema, segundo o establecido na Lei 58/2003, do 17 de decembro, Xeral Tributaria. ARTIGO 9º.- NORMAS DE XESTIÓN 1. As cantidades esixibles de acordo coa cota liquidaranse por cada aproveitamento solicitado ou realizado e serán irredutibles polo período de tempo autorizado.2. a) Os emprazamentos, instalacións, postos, etc., poderán sacarse a licitación pública, e o tipo de licitación en concepto de taxa mínimo que servirá de base será a contía fixada na cota desta ordenanza. b) Procederase, con antelación á poxa, á formación dun plano dos terreos dispoñibles para ser subastados, numerando as parcelas que vaian ser obxecto de licitación e sinalando a súa superficie. Así mesmo, indicaranse as parcelas que poden dedicarse a coches de choque, circos, teatros, bares, restaurantes, polbeiras, bixuterías, etc.3. a) As persoas ou entidades interesadas na concesión de aproveitamentos regulados nesta ordenanza e non sacados a licitación pública deberán solicitar previamente a correspondente licenza, realiza-lo depósito previo a que se refire o artigo 8 e formular declaración na que conste a superficie do aproveitamento e os elementos que se van a instalar, así como un plano detallado da superficie que se pretende ocupar e da súa situación dentro do municipio. Unha vez recibida a devandita solicitude, remitirase copia á Xefatura da Policía Local, para que se emita informe sobre a as dificultades ou atrancos que poida supor a ocupación temporal para os demais usuarios do dominio público. b) Os servizos técnicos deste Concello comprobarán e investigarán as declaracións formuladas polos interesados, concedéndose as autorizacións de non encontrar diferenzas coas peticións de licencias; se se deran diferenzas, notificaranse as mesmas ós interesados e xiraranse, no seu caso, as liquidacións complementarias que procedan, concedéndose as autorizacións unha vez emendadas as diferenzas polos interesados e, no seu caso, realizados os ingresos complementarios que procedan. c) No caso de se denega-las autorizacións, os interesados poderán solicitar a este Concello a devolución do importe ingresado.4. Non se consentirá ningunha ocupación da vía pública ata que se sexa aboado e obtido polos interesados a licenza correspondente.5. As autorizacións terán carácter persoal e non poderán ser cedidas ou subarrendadas a terceiros. O incumprimento deste mandato dará lugar á anulación da licenza, sen prexuízo das contías que corresponda aboar ós interesados.6. Unha vez autorizada ou concedida a licenza de aproveitamento entenderase prorrogada anualmente mentres non presente a declaración de baixa o interesado.7. Cando remate o aproveitamento, os suxeitos pasivos formularán a declaración de baixa e producirá efectos no período natural seguinte ao de presentación desta, podendo, no seu caso, prorratearse por meses. A non presentación da baixa determinará a obriga de continuar pagando a taxa.8. As autorizacións que se concedan non poderán ser destinadas a usos distintos de aqueles para os que foron concedidas sen que haxa unha autorización previa, por escrito, do Concello.9. As concesións ás que se refire a presente ordenanza terán sempre carácter provisional, supeditadas ao interese xeral, previa resolución motivada da Alcaldía do Concello. DISPOSICIÓN ADICIONAL En todo o non regulado nesta ordenanza, estarase ó disposto no Regulamento de venda ambulante do Concello de Porto do Son. DISPOSICIÓN DERROGATORIA A partires da entrada en vigor da presente ordenanza fiscal quedará automáticamente derogada a Ordenanza fiscal reguladora da taxa por postos, barracas, caseta de venda, espectáculos ou atraccións situadas no terreo de uso público e industrias ambulantes e rodaxe cinematográfica vixente ata agora no concello de Porto do Son.” Contra o presente acordo poderá interpoñerse polos interesados recurso contencioso- administrativo, perante a Sala do Contencioso- administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación deste anuncio, de conformidade co artigo 46 da Lei 29/1998, do 13 de xullo, reguladora da Xurisdición Contencioso- Administrativa. Porto do Son, 11 de xaneiro de 2018. O Alcalde- Presidente, Asdo. José Luis Oujo Pouso.